«Gamle-Crouch» reddet Stoke – igjen
Mot Leicester, hjemme på Britannia, kom han inn i det 69. minutt, og fire minutter senere stanget han, knallhardt, inn et innlegg fra Xherdan Shaqiri - og dermed sikret Stoke seg et poeng i en sjanserik kamp tidlig lørdag. Crouch spilte sin 439. kamp i Premier League, for seks forskjellige klubber, og jo eldre han er blitt jo oftere starter han (naturlig nok) på benken. Det har han nå gjort 112 ganger i karrieren. Og den 201 centimeter lange angriperen nærmer seg nå de «store» med innbytterscoringer: Han har nå 15, på en liste som ledes av hans tidligere lagkamerat i både Tottenham og Portsmouth, Jermain Defoe (23 mål som innbytter). De neste på listen er Norges egen Ole Gunnar Solskjær og Nwankwo Kanu med 17. Så følger Crouch med 15. Det var scoring nummer 107 i Premier League for Peter Crouch, mot Leicester. Han utlignet Riyad Mahrez scoring etter 60 minutter. Før det hadde Vicente Iborra, med sin første scoring i Leicester-trøya, og Xherdan Shaqiri, Stoke, scoret på Britannia. Her er klubbene Peter Crouch nå har spilt og scoret for: * 2001-04: Aston Villa - 37 kamper/6 mål. * 2004-05: Southampton - 27/12 * 2006-08: Liverpool - 85/22 * 2008-09: Portsmouth 38/11 * 2009-12: Tottenham 73/12 * 2011-18: Stoke 179/44 Totalt: 439 kamper/107 mål.
(Stoke-Leicester 2-2) Han er 36 år og 278 dager gammel. Men Peter Crouch kommer fortsatt inn og preger fotballkamper i Premier League.